
Alternatyvių  projektų Teisės departamente negauta.
	Vertinant įstatymo projektą juridinės technikos požiūriu ir pagal jo santykį su galiojančiais įstatymais, galima pateikti šias pastabas bei pasiūlymus :
1. Projektą reikėtų patobulinti atsižvelgiant į Lietuvos Respublikos įstatymų ir kitų teisės norminių aktų rengimo tvarkos įstatymo 7 straipsnyje numatytus įstatymo formos reikalavimus.
2.  Projekto 2 straipsnio pavadinimas turėtų būti ne “Pagrindinės sąvokos”, o “Pagrindinės šio įstatymo sąvokos”.
3. Pagal Lietuvos Respublikos įstatymų ir kitų teisės norminių aktų rengimo tvarkos įstatymo 11 straipsnio reikalavimus neleistini žodžių sutrumpinimai, išskyrus atvejus, kai pateikiama nuoroda į leidinį, kuriame šis aktas oficialiai paskelbtas ; Pirmą kartą minimas pavadinimas negali būti trumpinamas. Todėl projekto 3 straipsnyje vartojama sąvoka “LR Elektros energetikos įstatymu” turėtų būti patikslinta. 
4. Projekto 3 straipsnio 2 dalyje bei kituose straipsniuose vartojamas sąvokas “skirstomojo tinklo”,  “skirstomąjį elektros tinklą” reikėtų suvienodinti su projekto 2 straipsnio 6 dalyje pateikta sąvoka “elektros skirstomasis tinklas”.
5.  Atsižvelgiant į tai, kad Lietuvos Respublikos specialios paskirties akcinės bendrovės “Lietuvos energija” reorganizavimo įstatyme numatyta, kad po reorganizavimo veiklą tęs akcinė bendrovė “Lietuvos energija”, projekto 3 straipsnyje atitinkamai turėtų būti patikslintas šios bendrovės statusas.
6.  Projekto 4 straipsnio 1 dalyje  prieš žodžius “Ignalinos atominės elektrinės” reikėtų įrašyti žodžius  “Valstybės įmonės”.   
7. Tikslintina projekto 5 straipsnio 2 dalies 2 punkto redakcija : “trečios šalies priėjimo prie elektros tinklų taisyklių sudarymas ir jų laikymosi kontrolė”,  pakeičiant žodį “priėjimo” tikslesne sąvoka.

